Title: กฎกระทรวง ฉบับที่ 4 (พ.ศ. 2526) ออกตามความในพระราชบัญญัติกักพืช พ.ศ. 2507

กฎกระทรวง

กฎกระทรวง
ฉบับที่ ๔ (พ.ศ. ๒๕๒๖)
ออกตามความในพระราชบัญญัติกักพืช
พ.ศ. ๒๕๐๗[๑]

อาศัยอำนาจตามความในมาตรา ๒๗ แห่งพระราชบัญญัติกักพืช พ.ศ.
๒๕๐๗ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้

ข้อ ๑ 
ให้ยกเลิก
๑. ข้อ ๕ และข้อ ๖ แห่งกฎกระทรวง ฉบับที่ ๒ (พ.ศ. ๒๕๐๗)
ออกตามความในพระราชบัญญัติกักพืช พ.ศ. ๒๕๐๗
๒. ข้อ ๓ และข้อ ๔ แห่งกฎกระทรวง ฉบับที่ ๓ (พ.ศ. ๒๕๐๗)
ออกตามความในพระราชบัญญัติกักพืช พ.ศ. ๒๕๐๗

ข้อ ๒ 
ให้กำหนดอัตราค่าธรรมเนียม ดังนี้
๑. ใบอนุญาตนำเข้าซึ่งสิ่งต้องห้าม                                    ฉบับละ
๒๕ บาท
ใบอนุญาตนำผ่านซึ่งสิ่งต้องห้าม                                   ฉบับละ
๒๕ บาท
๒. ใบรับรองแสดงการปลอดศัตรูพืช                                  ฉบับละ
๕๐ บาท
๓.
ค่าป่วยการของพนักงานเจ้าหน้าที่ซึ่งปฏิบัติงานในวันหยุดราชการ หรือนอกเวลาราชการ
หรือนอกสถานที่ราชการ ให้จ่ายแก่พนักงานเจ้าหน้าที่ ดังต่อไปนี้
(ก) ตั้งแต่เวลา ๖.๐๐ น. ถึง ๑๘.๐๐ น.
(๑)
พนักงานเจ้าหน้าที่ตำแหน่งต่ำกว่าประจำแผนก หรือเทียบเท่า
             ชั่วโมงแรกรวมทั้งเวลาเดินทางให้คิดคนละ                       ๓๐
บาท
             ชั่วโมงต่อไป
ชั่วโมงละ                                             ๑๐
บาท
(๒)
พนักงานเจ้าหน้าที่ตำแหน่งตั้งแต่ประจำแผนกขึ้นไป หรือเทียบเท่า
             ชั่วโมงแรกรวมทั้งเวลาเดินทางให้คิดคนละ                       ๖๐
บาท
             ชั่วโมงต่อไป
ชั่วโมงละ                                             ๒๐
บาท
(ข) ตั้งแต่เวลา ๑๘.๐๐ น. ถึง ๖.๐๐ น.
(๑)
พนักงานเจ้าหน้าที่ตำแหน่งต่ำกว่าประจำแผนก หรือเทียบเท่า
             ชั่วโมงแรกรวมทั้งเวลาเดินทางให้คิดคนละ                       ๔๐
บาท
             ชั่วโมงต่อไป
ชั่วโมงละ                                             ๒๐
บาท
(๒) พนักงานเจ้าหน้าที่ตำแหน่งตั้งแต่ประจำแผนกขึ้นไป
หรือเทียบเท่า
             ชั่วโมงแรกรวมทั้งเวลาเดินทางให้คิดคนละ                       ๘๐
บาท
             ชั่วโมงต่อไป
ชั่วโมงละ                                             ๔๐
บาท

ข้อ ๓ 
ให้ยกเว้นค่าธรรมเนียมตามข้อ ๓ แก่พระมหากษัตริย์ กระทรวง ทบวง กรม
ราชการส่วนภูมิภาค ราชการส่วนท้องถิ่น และสภากาชาดไทย

ให้ไว้ ณ วันที่ ๑๗ มกราคม พ.ศ. ๒๕๒๖
ชวน  หลีกภัย
รัฐมนตรีว่าการกระทรวงเกษตรและสหกรณ์

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากอัตราค่าธรรมเนียมที่กำหนดตามกฎกระทรวง ฉบับที่ ๒ (พ.ศ. ๒๕๐๗)
และกฎกระทรวง ฉบับที่ ๓ (พ.ศ. ๒๕๐๗) ออกตามความในพระราชบัญญัติกักพืช พ.ศ. ๒๕๐๗
ไม่เหมาะสมกับภาวการณ์ในปัจจุบัน สมควรกำหนดอัตราค่าธรรมเนียมใหม่
และกำหนดการยกเว้นค่าธรรมเนียมดังกล่าวรวมไปถึงราชการส่วนภูมิภาคและราชการส่วนท้องถิ่นด้วย
 จึงจำเป็นต้องออกกฎกระทรวงนี้

พิมลกร/ผู้จัดทำ
๒๒ กันยายน ๒๕๕๖

พลัฐวัษ/ตรวจ
๒๓ กันยายน ๒๕๕๖

จุฑามาศ/ปรับปรุง
๖ พฤษภาคม ๒๕๕๘

[๑] ราชกิจจานุเบกษา
เล่ม ๑๐๐/ตอนที่ ๑๒/ฉบับพิเศษ หน้า ๑๓/๓ กุมภาพันธ์ ๒๕๒๖